કેવડિયા કોલોની તરફ જતા રસ્તા પર વાહનોની લાંબી કતારો થઇ રહી છે. ગુજરાતની જીવાદોરી સમાન નર્મદા ડેમ પર પાણીની આવક એક અઠવાડિયા સુધી સતત ચાલુ રહી હતી. આ નયનરમ્ય દૃશ્ય જોવા પ્રવાસીઓના સતત વધતા ઘસારાના કારણે ટ્રાફિક જામની સમસ્યા થઇ રહી છે. અત્રે ઉલ્લેખનીય છે કે, નર્મદા ડેમ ખાતે પાંચ લાખમાં પ્રવાસીનું મોમેન્ટો સાથે સન્માન કરવામાં આવે છે. સતત બે વર્ષ પાંચ લાખમાં પ્રવાસી તરીકે અમદાવાદીઓએ સન્માન મેળવ્યું છે. અને તેમને વર્ષ ભર નર્મદા ડેમ જોવા માટે પાસ આપી ફુલહારથી સન્માન કરાય છે. આઝાદીનું પર્વ મનાવવા ૧પ ઓગસ્ટે મોટી સંખ્યામાં પ્રવાસીઓ ઊમટી પડતા સુરક્ષા વ્યવસ્થામાં વધારો કરાયો હતો.